b'\n_START_ARTICLE_\nYl\xc3\xa4-Savon ammattiopisto\n_START_SECTION_\nPeruskoulutus\n_START_PARAGRAPH_\nYl\xc3\xa4-Savon ammattiopisto j\xc3\xa4rjest\xc3\xa4\xc3\xa4 ammatillista peruskoulutusta kahdeksassa eri toimipisteess\xc3\xa4 Iisalmen seudulla. Oppilaitoksesta voi valmistua l\xc3\xa4hes kolmeenkymmeneen eri ammattiin tekniikan- ja liikenteen alan, luonnonvara-alan, matkailu-, ravitsemis- ja talousalan, sosiaali-, terveys- ja liikunta-alan sek\xc3\xa4 kulttuurialan opinnoista._NEWLINE_Yl\xc3\xa4-Savon ammattiopisto tarjoaa my\xc3\xb6s MAHIS  -ohjelmansa kautta kaksoistutkintokoulutusta, jossa opiskelijalla on mahdollisuus saada niin valmiudet valitsemaansa ammattiin kuin valmistua ylioppilaaksi._NEWLINE_Yl\xc3\xa4-Savon ammattiopiston opiskelijat ovat menestyneet useana vuonna Suomen suurimmassa ammattikoulutuksen tapahtumassa Taitaja-kilpailussa .\n_START_SECTION_\nAikuiskoulutus\n_START_PARAGRAPH_\nYl\xc3\xa4-Savon ammattiopistossa aikuiskoulutuksen parissa osaamistaan p\xc3\xa4ivitt\xc3\xa4\xc3\xa4 vuosittain noin 2500 henkil\xc3\xb6\xc3\xa4. Tutkintovalikoimaan kuuluu noin 50 tutkintoa sis\xc3\xa4lt\xc3\xa4en perus-, ammatti- ja erikoisammattitutkintoja._NEWLINE_Yl\xc3\xa4-Savon ammattiopiston aikuisopiskelija saa tietoa ja neuvoa opintoihinsa mm. aikuiskoulutuksen valtakunnallisen OpinOvi-palvelun  avulla.\n_START_SECTION_\nOppisopimus\n_START_PARAGRAPH_\nOppisopimuksella voi suorittaa kaikki ammatilliset perustutkinnot, ammattitutkinnot ja erikoisammattitutkinnot. Ammatillisissa perustutkinnoissa osoitetaan alan perusteht\xc3\xa4vien hallinta, ammattitutkinnoissa alan ammattity\xc3\xb6ntekij\xc3\xa4lt\xc3\xa4 edellytett\xc3\xa4v\xc3\xa4 ammattitaito ja erikoisammattitutkinnoissa alan vaativimpien ty\xc3\xb6teht\xc3\xa4vien hallinta. Tutkintorakenteessa on yli 360 tutkintoa.\n_START_SECTION_\nKehitt\xc3\xa4mispalvelut\n_START_PARAGRAPH_\nYl\xc3\xa4-Savon ammattiopisto on osana Yl\xc3\xa4-Savon koulutuskuntayhtym\xc3\xa4\xc3\xa4 aktiivisesti mukana Pohjois-Savon kehitt\xc3\xa4misess\xc3\xa4. Koulutuskuntayhtym\xc3\xa4n kehitt\xc3\xa4mishankkeet ovat hy\xc3\xb6dyksi koko maakunnan koulutukselle ja elinkeinoel\xc3\xa4m\xc3\xa4lle._NEWLINE_Yl\xc3\xa4-Savon ammattiopisto toimii vet\xc3\xa4j\xc3\xa4n\xc3\xa4, koordinaattorina ja taustatukena lukuisissa hankkeissa. Yl\xc3\xa4-Savon ammattiopisto tekee yhteisty\xc3\xb6t\xc3\xa4 yritysten, oppilaitosten, kuntien, valtion viranomaisten ja Euroopan Unionin kanssa. Toiminnan kautta oppilaitos kehitt\xc3\xa4\xc3\xa4 Pohjois-Savoa yh\xc3\xa4 paremmaksi paikaksi asua, opiskella ja yritt\xc3\xa4\xc3\xa4._NEWLINE_Yl\xc3\xa4-Savon ammattiopisto on esimerkiksi ollut mukana perustamassa Yl\xc3\xa4-Savon Sote-kuntayhtym\xc3\xa4n ja iisalmelaisten yhdistysten kanssa Iisalmeen uutta ty\xc3\xb6valmennuss\xc3\xa4\xc3\xa4ti\xc3\xb6t\xc3\xa4 .'